**MINISTRIA E FINANCAVE**

**NJOFTIM PËR PJESËMARRJE NË PROCEDURËN PËRZGJEDHËSE, PËR ANËTARËSIM NË KËSHILLIN TATIMOR**

Në zbatim të kreut I, pika 2 të VKM nr.665, datë 4.8.2010 “Për përcaktimin e përbërjes dhe të mënyrës së funksionimit të këshillit tatimor, si dhe të kontributeve financiare të anëtarëve, që përfaqësojnë tatimpaguesit në këtë këshill”, Ministria e Financave, fton **përfaqësuesit e tatimpaguesve të dhomave të tregtisë dhe industrisë, të shoqatave profesionale të ekspertëve kontabël, të shoqatave në fushën e ndërtimit/arkitekturës/inxhinierisë** që përfaqësojnë grupe të mëdha tatimpaguesish të marrin pjesë në procesin përzgjedhjes për t’u anëtarësuar në Këshillin Tatimor.

Për përzgjedhjen e anëtarëve, përfaqësues të tatimpaguesve, në Këshillin Tatimor, ndiqen këto kritere:

a) Përfaqësimi i tatimpaguesve, në Këshillin Tatimor, duhet të marrë në konsideratë kriterin e përfaqësimit gjeografik të tatimpaguesve, të kategorive të ndryshme të tatimpaguesve, si dhe të sektorëve të ekonomisë ku ata zhvillojnë veprimtarinë.

b) Përfaqësuesit e tatimpaguesve, në Këshillin Tatimor, duhet të plotësojnë kriteret e mëposhtme:

i) të kenë përvojë profesionale prej jo më pak se 3 (tre) vjet në çështje të administrimit të biznesit në Shqipëri;

ii) të jenë anëtarë të një shoqate ose organizate të llojeve të përcaktuara në me sipër, dhe të autorizohen, me shkrim, nga titullari, për të përfaqësuar shoqatën ose organizatën;

iii) Të kenë përvojë të punës në grup dhe aftësi të mira komunikuese.

Dokumentacioni i nevojshëm për pjesëmarrje si më poshtë, për procedurën përzgjedhëse dorëzohet brenda datës 08.03.2024, pranë protokollit të Ministrisë së Financave në adresën: Blv “Dëshmorët e Kombit”nr.3, në një zarf të mbyllur me mbishkrimin “Për: Sekretariati Administrativ i Këshillit Tatimor”.

* 1. Formulari i aplikimit (**të cilin e gjeni në website të Ministrisë së Financave);**
	2. Kopje e noterizuar e aktit ligjor të regjistrimit të organizatës;
	3. Letër për emërimin zyrtar të përfaqësuesit të organizatës në Këshillin Tatimor, e nënshkruar nga përfaqësuesi ligjor i organizatës;
	4. Curriculum Vitae e personit që do të përfaqësojë organizatën tuaj në Këshillin Tatimor, ku të jetë evidentuar qartë edhe përvoja profesionale në fushën e taksave (jo më pak se tre vjet).

Duke vlerësuar maksimalisht kontributin e përfaqësuesve të tatimpaguesve në përmirësimin e sistemit fiskal, inkurajojmë të gjitha organizatat që plotësojnë kriteret e mësipërme, të marrin pjesë në procedurën e përzgjedhjes për t’u anëtarësuar në Këshillin Tatimor.